IKTATÓSZÁM: 7/2-45/2021 TÁRGY:Az Integrált nappali szociális intézményt érintő villamos energia közbeszerzéshez kapcsolódó konzorciumi együttműködés jóváhagyása

Melléklet:-

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2021. november 23.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: bodorné lux viktória szociális és gyermekjóléti ügyintéző

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

**Tisztelt Társulási Tanács!**

Pécs Megyei Jogú Város Önkormányzata Közgyűlése 516 /2021. (X.19.) sz. határozatában döntött arról, hogy konzorciumi együttműködés keretei között, közbeszerzési eljárást folytat le „Teljes ellátás alapú villamos energia adásvételi szerződések” beszerzésére, az önkormányzati intézmények, cégek számára, valamint a közvilágításra.

A határozat értelmében az önkormányzati cégek és intézmények közös konzorciumi közbeszerzési eljárást bonyolítanának le a 2022. évre vonatkozó villamos energiaellátás tárgyában, Pécs Megyei Jogú Város Önkormányzata konzorciumi vezetésével.

A Közgyűlés ugyanezen határozatában döntött arról, hogy a konzorciumban részt vevő partnerek számára a város 2022. évi költségvetésében fedezetet biztosít a villamos energia közbeszerzésére vonatkozó eljáráshoz. A fedezet mértéke, a cégek és intézmények által a 2020. évi fogyasztási adatok szerint becsült összeg alapján került kiszámításra.

A Pécsi Többcélú Agglomerációs Társulás fenntartásában működő Integrált Nappali Szociális Intézmény (INSZI) csatlakozott a konzorciumi együttműködéshez, melynek utólagos jóváhagyása szükséges a fenntartó részéről. Szükséges továbbá az INSZI vezetőjének felhatalmazása a konzorciumi megállapodás aláírására.

Kérem a Tisztelt Társulási Tanácsot, hogy a fentiekre tekintettel szíveskedjék elfogadni az előterjesztést és a határozati javaslatot.

Pécs, 2021. november 16.

**Pfeffer József**

**elnök**